
SPRENDIMAS
DĖL MOKINIŲ ATLEIDIMO NUO MOKESČIO UŽ MAITINIMĄ

2025 m.                              d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 36 straipsnio 6 dalimi, Apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo, patvirtinto Lietuvos Respublikos švietimo ir mokslo ministro 2011 m. rugsėjo 6 d. įsakymu Nr. V-1642 „Dėl Apmokėjimo už maitinimą mokinių, gyvenančių bendrojo ugdymo mokyklos bendrabutyje, tvarkos aprašo patvirtinimo“ 7 ir 8 punktais, Radviliškio rajono savivaldybės taryba nusprendžia:
.	Atleisti nuo mokesčio už maitinimą Radviliškio rajono Šeduvos gimnazijos Specialiojo ugdymo skyriaus mokinius, gyvenančius bendrabutyje;
.	Nustatyti maitinimo dienos normą vienam mokiniui – 4,5 Eur;
.	Leisti Radviliškio rajono Šeduvos gimnazijos direktoriui savo įsakymais tikslinti Šeduvos gimnazijos Specialiojo ugdymo skyriaus mokinių, gyvenančių bendrabutyje, kuriems skiriamas nemokamas maitinimas, sąrašus.
.	Laikyti netekusiu galios Radviliškio rajono savivaldybės tarybos 2015 m. vasario 19 d. sprendimą Nr. T-964  „Dėl mokinių atleidimo nuo mokesčio už maitinimą“.
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali
būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo
rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL PRIĖMIMO Į RADVILIŠKIO RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“
AIŠKINAMASIS RAŠTAS

2025-01-22
Radviliškis

. Projekto rengimą paskatinusios priežastys, parengto projekto tikslai ir uždaviniai.
Parengto sprendimo projekto tikslas – atleisti nuo mokesčio už maitinimą Radviliškio rajono Šeduvos gimnazijos Specialiojo ugdymo skyriaus mokinius, gyvenančius bendrabutyje, ir skirti nemokamą maitinimą po 4,5 Eur per dieną vienam mokiniui.
. Projekto iniciatoriai (institucija, asmenys ar piliečių atstovai) ir rengėjai.
Sprendimo projekto iniciatorius – Savivaldybės administracijos Švietimo ir sporto skyrius, rengėjai – Savivaldybės administracijos Švietimo ir sporto skyrius.
. Kaip šiuo metu yra reguliuojami projekte aptarti teisiniai santykiai.
Vadovaujamasi Radviliškio rajono savivaldybės tarybos 2015 m. vasario 19 d. sprendimu Nr. T-860 „Dėl mokinių atleidimo nuo mokesčio už maitinimą“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Pakeičiama kompensuojama maitinimo suma Šeduvos gimnazijos Specialiojo ugdymo skyriaus mokiniams, gyvenantiems bendrabutyje. Siekiant užtikrinti pilnavertį mokinių maitinimą nustatoma 4,50 Eur suma.
Laukiama teigiamų rezultatų.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimą, neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Pripažinti netekusiu galios Radviliškio rajono savivaldybės tarybos 2015 m. vasario 19 d. sprendimą Nr. T-860 „Dėl mokinių atleidimo nuo mokesčio už maitinimą“.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti bus reikalingos papildomos Savivaldybės biudžeto lėšos.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktore, vicemerais, meru ir Švietimo ir sporto skyriaus vedėju.
. Numatomo teisinio reguliavimo poveikio vertinimo rezultatai.
Vertinimas neatliekamas.
. Sprendimo projekto antikorupcinis vertinimas.
Sprendimo projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Nėra.



Švietimo ir sporto skyriaus vyriausioji specialistė	                                                Rūta Šadbarienė





